গোপালগঞ্জ : গোপালগঞ্জের কাশিয়ানী থেকে ফরিদপুরের মোটর শ্রমিক আকরাম হোসেন মাতুব্ববের (৫০) লাশ উদ্ধার করেছে পুলিশ। শনিবার ঢাকা-খুলনা মহাসড়কের কাশিয়ানী উপজেলার নিরন্নকান্দি ঈদগাহ এলাকা থেকে তার লাশ উদ্ধার করা হয়। তিনি ফরিদপুর জেলার ভাঙ্গা উপজেলার আতাদী গ্রামের মোচন মাতুব্বরের ছেলে। ছেলে লিটন মাতুব্বর অভিযোগ করে বলেছেন, দুর্বৃত্তরা তার বাবাকে ধরে নিয়ে হত্যা করেছে। এ ব্যাপারে লিটন মাতুব্বর কাশিয়ানী থানায় হত্যা মামলা করেছেন।